Diari Oficial de la Generalitat Valenciana


Sumari del DOGV 5295, del 05-07-2006 (2006/7794)

RESOLUCIÓ de 27 juny de 2006, del conseller d'Agricultura, Pesca i Alimentació, per la qual es desplega el procediment en la convocatòria 2006 d'ordenació, instrucció, resolució i justificació de les ajudes previstes en l'Orde APA/1726/06, per la qual s'establixen ajudes a la implantació o millora de sistemes de traçabilitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5295

Data del DOGV
:   05-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7794


Data del document
:   27-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * suport econòmic
    * agrupació de productors agraris
    * ajuda pública
    * fruticultura
    * cooperativa agrícola
    * ajuda a l'agricultura
    * horticultura

RESOLUCIÓ de 27 juny de 2006, del conseller d'Agricultura, Pesca i Alimentació, per la qual es desplega el procediment en la convocatòria 2006 d'ordenació, instrucció, resolució i justificació de les ajudes previstes en l'Orde APA/1726/06, per la qual s'establixen ajudes a la implantació o millora de sistemes de traçabilitat. [2006/7794]  
Per mitjà de l'Orde APA/1726/06, de 19 de maig, s'establixen les bases reguladores per a la convocatòria 2006 de les ajudes destinades a la implantació o millora de sistemes de traçabilitat en determinades entitats associatives del sector hortofructícola.  
En el seu article 10, s'atribuïx a les comunitats autònomes l'ordenació, la instrucció i la resolució del procediment i del pagament de les ajudes.  
Per mitjà de la present resolució es pretén dictar el procediment de gestió de les ajudes per a les organitzacions i agrupacions de productors de fruites i hortalisses i plàtans i creïlles reconegudes de conformitat amb els reglaments (CE) 2200/96, (CE) 404/93, (CEE) 1360/78 i (CE) 952/97, i el Reial Decret 970/2002, i per a les entitats associatives agràries (cooperatives agràries i societats agràries de transformació) no reconegudes com a organitzacions o agrupacions de productors l'àmbit d'actuació de les quals és la Comunitat Valenciana.  
En conseqüència, a proposta del director general de Pesca i Alimentació, en l'exercici de les facultats que tinc conferides, resolc:  
Apartat primer. Recepció de sol·licituds  
La recepció, la tramitació, la resolució i el pagament de les ajudes corresponents a les sol·licituds presentades pels beneficiaris que es descriuen en l'article 3.1 de l'Orde NYR 6222/2006, l'àmbit d'actuació dels quals és la Comunitat Valenciana, correspondrà a la direcció general competent en indústries agroalimentàries, a través del Servici d'Indústries Agroalimentàries.  
Apartat segon. Documentació  
La resolució de la sol·licitud haurà de tindre en compte l'adequació de la documentació presentada amb allò que s'establix en l'article 8 de l'Orde APA/1726/06, de 19 de maig, i s'ajustarà al model de sol·licitud que figura en els annexos 1 i 2 de la present resolució.   
Caldrà acreditar la no-concurrència de cap de les circumstàncies previstes en el punt 2 i 3 de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat, o si és el cas l'exempció, i així mateix declaració del percentatge de treballadors discapacitats sobre plantilla total, tancada el 31 de desembre de 2005, d'acord amb les disposicions del Decret 279/2004, del Govern Valencià.  
Apartat tercer. Termini de presentació  
El termini de presentació de sol·licituds finalitzarà el 20 de juliol de 2006.  
Apartat quart. Prioritats  
En el cas que l'import total disponible siga insuficient per a atendre totes les sol·licituds, s'assignarà el pressupost disponible entre les entitats beneficiàries donant prioritat a les entitats reconegudes com a organitzacions o agrupacions de productors i, dins de cada grup d'entitats, a les que tinguen un nombre més elevat de socis productors. Quan una entitat beneficiària estiga constituïda, en la seua totalitat o en part, per membres que al seu torn siguen persones jurídiques, integrades per productors, el nombre de socis a considerar es calcularà sobre la base del nombre de productors associats a cada persona jurídica. En cas d'empat, en el barem es prioritzarà les empreses que acrediten un major percentatge de discapacitats en relació amb la plantilla al 31 de desembre de l'any 2005 i, si persistix, per data de registre d'entrada.  
Apartat quint. Resolució  
1. El procediment per a la concessió de la subvenció serà resolt pel conseller d'Agricultura, Pesca i Alimentació, a proposta d'una comissió avaluatòria integrada pel director general competent en indústries agroalimentàries, el cap del Servici d'Indústries Agroalimentàries i el funcionari de la CAPA amb responsabilitats de gestió en organitzacions i agrupacions de productors agraris, mitjançant una resolució motivada, abans del 31 d'octubre de 2006. Una vegada transcorregut este termini sense que s'haja dictat una resolució expressa, es podrà entendre desestimada la sol·licitud d'ajuda.  
2. La resolució posarà fi a la via administrativa, i contra esta es podrà interposar un recurs contenciós administratiu en el termini de dos mesos, d'acord amb el que es preveu en la legislació vigent i, amb caràcter potestatiu, un recurs de reposició en els terminis establits en els articles 116 i 117 de la Llei 30/1992, de 26 de novembre. En cap cas podran simultaniejar-se les dos vies impugnadores.  
3. La resolució serà notificada als interessats en els termes prevists en els articles 58 i 59 de la Llei 30/1992, sense perjudici de la publicació prevista en l'article 18 de la Llei 38/2003, de 17 de novembre, General de Subvencions.  
Apartat sext. Justificació d'inversions i gastos  
En relació amb les obligacions dels beneficiaris, i amb el pagament i la justificació dels gastos, caldrà ajustar-se a les disposicions dels articles 12 i 14 de l'Orde APA/1726/06, de 19 de maig. El projecte haurà de realitzar-se en el termini fixat en el calendari aprovat per l'administració, i els gastos hauran de justificar-se en el termini màxim de 2 mesos des de la seua finalització.  
Apartat sèptim. Obligacions derivades de la Llei de Subvencions  
En les ajudes regulades en la present orde s'aplicarà el que es preveu en l'article 31 de la Llei 38/2003, quant a la necessitat de sol·licitar com a mínim tres ofertes diferents quan el gasto subvencionable supere la quantitat de 12.000 euros per a subministraments de béns d'equip o prestació de servicis per empresa de consultoria o assistència tècnica. Esta exigència constituirà un requisit en la fase de pagament de l'ajuda.  
Apartat octau. Finançament  
Les ajudes regulades en esta resolució es concediran el 2006 fins a un import de 2.500 euros a càrrec de l'aplicació pressupostària 30.18.75.8682.127.73.3, línia T 6113, sense perjudici de les ampliacions que corresponguen una vegada coneguda l'assignació a rebre el 2006 del Ministeri d'Agricultura, Pesca i Alimentació.  
Apartat nové. Desplegament normatiu  
Es faculta el director general competent en indústries agroalimentàries per dictar totes les disposicions que siguen necessàries per al desplegament de les disposicions d'esta resolució.  
Esta resolució posa fi a la via administrativa, i contra esta es podrà interposar un recurs contenciós administratiu en el termini de dos mesos, d'acord amb el que es preveu en la legislació vigent i, amb caràcter potestatiu, un recurs de reposició en els terminis establits en els articles 116 i 117 de la Llei 30/1992, de 26 de novembre. En cap cas podran simultaniejar-se les dos vies impugnadores.  
València, 27 de juny de 2006.. El conseller d'Agricultura, Pesca i Alimentació: Juan Gabriel Cotino Ferrer.